Diari Oficial de la Generalitat Valenciana


Sumari del DOGV 3161, del 14-01-1998 (1998/234)

Informació pública del Programa d'Actuació Integrada sobre l'àmbit de la unitat d'execució B del Pla Parcial Ademús, sector PRR-1 del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/234


Organisme emissor
:   Nuevo Campanar, SA

Tipus de document
:   Anunci

Informació pública del Programa d'Actuació Integrada sobre l'àmbit de la unitat d'execució B del Pla Parcial Ademús, sector PRR-1 del Pla General d'Ordenació Urbana de València. [1998/Q234]
  
La mercantil Nuevo Campanar, SA, ha formulat el Programa d'Actuació Integrada sobre l'àmbit de la unitat d'execució B (polígon B) del Pla Parcial Ademús, sector PRR-1 del Pla General d'Ordenació Urbana de València, al qual s'hi adjunta la modificació de pla parcial, el projecte d'urbanització i l'escriptura de constitució d'agrupació d'interés urbanístic, a l'empara del que es disposa en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48.1.c en relació amb l'article 46.3, ambdós de la llei esmentada, escau sotmetre el programa esmentat, amb tota la documentació annexa, a informació pública per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment hi podran formular les al·legacions que els pertoquen segons dret, així com unes altres alternatives tècniques de programa, tot això en els termes i les condicions de la Llei 6/1994 esmentada, a l'efecte de la qual qualsevol persona interessada podrà consultar l'expedient dipositat a la notaria del senyor Manuel Ángel Rueda Pérez, situada al carrer de Llúria, número 28, de València (46688), els dies hàbils en horari d'11.00 a 13.00 hores. Igualment es fa constar que qualsevol persona podrà comparéixer a la notaria esmentada per a obtenir una còpia de l'acta de protocol·lització del projecte i dels documents que s'hi adjunten, o sol·licitar que se li hi exhibisca.
  
Així mateix, tant la documentació a què es fa referència com l'expedient administratiu, es podran consultar als locals del Servei de Planejament Urbanístic de l'Ajuntament de València, avinguda d'Aragó, 47, 4.ª planta, els dies hàbils de 09.00 a 13.00 hores.
  
Les al·legacions que, si s'escau, foren formulades, es presentaran davant l'Ajuntament de València, adreçades al Servei de Planejament, Unitat de Tramitació de Programes (4.ª planta).
  
Així mateix, mitjançant aquest anunci, d'acord amb el que estableix el paràgraf 2 de l'article 48, en relació amb l'article 46, paràgrafs 4.t i 5.e de la Llei 6/1994 esmentada, es comunica a les persones interessades que el termini de 5 dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies assenyalat més amunt. Durant aquest termini s'hi podran formular les proposicions a què es fa referència a l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 13.00 hores. Una vegada finalitzat aquest segon termini, el dia hàbil següent, tret si és dissabte, cas en el qual caldrà entendre el dia hàbil immediatament posterior, tindrà lloc l'acte d'obertura de pliques a la sala de contractació de l'Ajuntament de València.